
R O M Â N I A                                                                                                                                                                                                                    
JUDEŢUL TIMIŞ
ORAŞUL DETA
P R I M A R

Nr. 10.949/23.10.2023                                                                                        

REFERAT DE APROBARE
a proiectului de hotărâre privind decontarea navetei cadrelor didactice de la unitățile de învățământ din UAT oraș Deta.

Personalului didactic din unitățile de învățământ de stat, care nu dispune de locuință şi căruia nu i se poate oferi o locuință corespunzătoare în localitatea unde are postul, i se vor deconta cheltuielile pe mijloacele de transport în comun, din localitatea de reședință la locul de muncă şi de la locul de muncă în localitatea de reședință. În cazul în care nu există mijloace de transport în comun între localitatea de reședință şi sediul unității de învățământ, urmează a i se deconta contravaloarea a 7,5 l benzină Premium la 100 km parcurși, dacă transportul se face cu autoturismul proprietate personală. În cazul în care există mijloc de transport în comun, dar personalul didactic preferă să circule cu autoturismul proprietate personală, urmează a se deconta contravaloarea abonamentului lunar pe respectivul mijloc de transport în comun. Atunci când transportul mai multor cadre didactice se face cu un singur autoturism, plata se face numai posesorului autoturismului respectiv. Decontarea sau plata echivalentă costurilor de transport se va efectua de către autoritățile administrației publice locale din unitatea administrativ-teritorială pe raza căreia se află unitatea de învățământ la care își desfășoară activitatea cadrul didactic, în urma solicitărilor adresate autorităților administrației publice locale.

Având în vedere prevederile art. 2 din Instrucțiunea Ministerului Educației, Cercetării, Tineretului și Sportului  nr. 2 din 17 februarie 2011 privind decontarea navetei cadrelor didactice, potrivit cărora „Consiliul de administrație al unității de învățământ propune, lunar, spre aprobare consiliului local drepturile bănești aferente personalului didactic care solicită cheltuieli de deplasare.”, ca urmare a adresei nr. 774/02.08.2023 a Grădiniței cu Program Prelungit Deta și a adresei nr. 2613/06.10.2023 a Liceului Tehnologic ,,Sfântul Nicolae” adrese prin care se solicită drepturile bănești reprezentând cheltuieli de deplasare cuvenite personalului didactic, am inițiat proiectul de hotărâre privind decontarea navetei cadrelor didactice  şi îl propun spre aprobare.

